ale prief die ir her gschigt habtt, ich glaub es weren dem herrn noch nicht zue kumen sein, 
derinne het der herr zu vernemen das sÿ die schickin mitein ehrligen gottsforchtigen euangelischn 
man doch mit wisn des pruetter vnd der ganzn freintschaf verheirett vnd versprogen hätt, dar auf 
sich auch dem herrn auf die hochzeit lätt nit den eisenen kietter stets also das ich ier schon 
2 gfrimbtt hab so dick vom dratt alsmans schlaen kan vnd was der herr wil mer haben so las 
michs der her wisn ich wil mein fleis nicht sparn, vmb das epetäsy sag ich dem herrn gar grosse 
danck es ist mier gar lieb vnd angnäm, vnd ist in der warnt das vil solchs mein herrn sälig 
klagt, es ist seines gleichens in der statt nicht, es ist irer kainer heitere docttern nicht, der so 
ämbsig ist mit den krancken gbüsn als mein lieber her seliger gbôüsn ist man klagt häftig witer 
doctter Juttick, die krancken kinnen nicht zuwôgen bringen, doctter perger ist auch mier zu kranck, 
doctter haunstein get mit der ärzenÿ auch zu lancksam vmb aber were am meriste zu klagen 
batt, das bin ich, aber ich mues dem lieben gott beuelen vnd auch ale dag gbarten wan mich 
gott haim holn wiert, hab vor wenig wochen ein starcken flus im kopf kabtt wie vor 2 jarn da 
hab ich meins lieben herrn säligen recht gmanglt woliche alle stunt mangeln due, aber ich hot 
auf gott der ist mein doctter vnd arzt auch mein haushalter dem hab ichs ales beuolen der stet 
mier mit seiner gnattn beÿ im seÿ lob vnd danck amen. 
der herr schreibtt das der wein beÿ euch deuer ist, ist hie auch nicht wolfel man schengt 
nuer sauer Wein die vert gbasn sen umb 20 den guete zwÿferbigen wein den emer 4 gulten 
4 daler auch man sagt zu ern wurg vnd aufs vngerisch gelt der emer 6 und 7 daler diser zeit 
wais ich dem herm nicht zu schreiben den ich bitt der herr wol von mier ganz freintlich gegriest 
sein vnd dem lieben gott beuoln die schlickin vnd die natl witer die frau bachholzerin aigmairn 
gstiernerin lasn den herrn hie witer zu dausentmal vast griesen dattumb wien den 29 Docctember 
88 jar I li gepier of. 
Anna Aicholzin wittib. 
dem etlen vnd vôstn herrn Carolus Clusuus meinem in gepier ginstigen herrn zu aigen hanttn. 
a mons. de L’escluse à pt a franckfurt, franckfurt am mein. 
1588 Anna Aicholzin Wien den 29 Decéber auf meine von 30 Noucber. 
Empfangen francfort den 21 Jenner 1589 Antwort den 26. 
No. 23. Ex Cod. Vulc. ror. Bibliotheek der Riks-Universiteit te Leiden. 
Etler vôster in gepier ginstiger lieber herr Charl des herrn schreïben des den 1 maärz ist aus- 
gangen habe ich den 15 maÿ empfangen vnd wie ich vom buechfierer verstante hab so ist der 
herr wol auf des gun ich dem herrn gar wël, mit mier stets gleich zimlig gott seÿ lob als das 
ich niement dreuer in meine gartn bekumen kan, hab euch sorg ven ich schon ein früme knecht 
bekam so läst man mier nicht frume bleiben, mein alter ältl hat den sumer schon etlige anfue- 
gung kabit, er sol direkise kirl vnd kreitlaufer gôben, sÿ woln im guctts drunckele gôben, ich 
môrcks nicht sol imer da an‘ain ort nemen, vnd an ein antere ort urber ains nemen, ich kins 
nicht morcken, vnd ob ichs schan môrck so sol er Sagn es seÿ verdarben, ich werst schon glau- 
ben, ich gäb etwas drum das ichs wiset was vier ein. vnflat sein miest, der alt ist nicht so gscheit 
gbôsn das ern ein wenig befragt hett wo er imbs sol hin dragn, so wolt ich wol auf die gspuer 
kumen die appetôckerin beim gulten hierse sagt der her hab ir ein dicke leifarbe beanie stork 
gôben, das ich wol wais das nichts ist aber ich bin diese dag ein seltzemen bose inen Wan, 
namlig das die appetôckerin sowol ander von heise stain gartner ist, vnd imb gar vil schengt vnd 
seine kinter klaitt der sol ir den selbigen stock zu gstoln haben, vnd hat nämlig cin anttere bea- 
nie der da vier drein gsôzt, vnd sol nämlig sein nicht vmb-gangen das er verderen miest, vnd 
sol namlig die von heise stain nicht antterst mainen sÿ seÿ ier verdorben, ich hab die gestiernerin 
der von gsagt dÿ sols erfragen, wen dem also wär so wuer ir maisterlig gmôse, wie sÿ gmôüse 
batt, die selbe appetôckerin läst al gärten aus, wils als haben, wie dô von heise-stain, der herr 
schreibt nicht das er 2 feige plat empfangen hatt es ist ein 4 wochen das ichs fort gschigt hab 
vnd zwayerleÿ alle auch mit das der her so schene tulipe kabtt hatt gun ichs dem herrn gar wol 
ich hab auch gar schen kabtt hinter den spate hab ich kabt lcifarb rosin farb 
prun golt far silber gelb vnd rott gesprangt, gelb mit karmosin far gspraigt hab ich nicht kabt, 
dû tulipe mit 15 blottern die sol schen sein gbôse mues vier dicke tulibe gnent sein, wens die 
von heise stain hie wist, sÿ miste haben, der her schreib mier vmb wôlige zcit ich eucre dulipe 
mus ausnemen im waxente man oder zum vol man ich wais dem herrn nichts neus zu schreiben 
(216) 
